**Pitanja i sugestije sa predavanja:**

1. Aleksandra Vučković Otašević

Utvrditi na osnovu čega se oduzima licenca odgovornog projektanta/revizora koji nije potpisao niti jednu fazu projekta, a isključivo je imenovan za vodećeg inženjera.

**Odgovor:**

Shodno članu 123 Zakona o planiranju prostora i izgradnji objekata („Sl.list CG“ br. 64/17, 44/18, 63/18, 82/20, 86/22 i 04/23), ovlašćeni inženjer koji rukovodi izradom tehničke dokumentacije u cjelini odgovoran je za usaglašenost svih faza tehničke dokumentacije, odnosno ovlašćeni inženjer koji rukovodi građenjem objekta u cjelini odgovoran je za međusobnu usaglašenost i koordinaciji radova koji se izvode na objektu.

Shodno članu 124 Zakona o planiranju prostora i izgradnji objekata revident odnosno stručni nadzor dužan je da imenuje revizora koji rukovodi revizijom cjelokupne tehničke dokumentacije i revizora za svaki posebni dio tehničke dokumentacije, odnosno revizora koji rukovodi stručnim nadzorom nad građenjem cjelokupnog objekta i revizora za pojedine radove na građenju objekta.

Polazeći od zakonskih normi vodeći inženjer iako nije potpisao ni jednu fazu projekta kao i vodeći revizor ima najveću odgovornost jer je odgovoran za tehničku dokumentaciju u cjelini kako je urađena odnosno revidova, pa je upravo to glavni osnov za oduzimanje ( ukidanje) licence.

1. Snežana Dulović

Dobijale su se licence ranijim zakonima i bez stručnog ispita na osnovu stečenog prava i iskustva.

**Odgovor:**

Na osnovu Pravilnika o načinu i postupku izdavanja, mirovanja licence i načinu vođenja registra licenci („Sl.list CG“ br. 79/17, 78/21 i 102/21) utvrđeno je da fizička lica koja posjeduju licence izdate po propisima koji su važili do donošenja ovog pravilnika predstavljaju stečena prava u pogledu cijenjenja radnog iskustva kao i uslova stečenih u pogledu godina iskustva koje u to vrijeme su bile ekvivalent stručnom ispitu.

3. Aleksandra Vučković Otašević

Treba preispitati institut trajnog oduzimanja licence u smislu da je takvo oduzimanje moguće samo u slučaju dokazane krivične odgovornosti za prekršaj za koji se oduzima licenca. Ukoliko nema krivične odgovornosti predvidjeti privremeno ukidanje licence i/ili ponovno polaganje stručnog ispita.

4. Marinko Terzić

Možete li objasniti ukratko kako je bilo 2007. godine vezano za protivpožarnu zaštitu?

**Odgovor:**

Shodno Zakono o uređenju prostora i izgradnji objekata („Sl.list CG“ br. 51/08, 34/11, 35/13 i 33/14) za sve projekte definisane članom 77 istog zakona izdavale su se licence za izradu i reviziju projektne dokumenzacijie i licence za izvođenje radova i vršenje stručnog ndzora pa izmedju ostalog i za projekte protivpožarne zašite pod uslovima utvrđenim zakonom i pravilnikom.

1. Violeta Srzentić

Molim Vas da ponovite odgovor da li je u predlogu novog zakona mogućnost dobijanja licence za nadzor i reviziju shodno radnom iskustvu i referencama, bez prethodno dobijene licence za izvođenje i nadzor?

**Odgovor:**

Još uvijek je u toku rad na izradi Novog zakona o izgradnji objekata, pa ćete imati mogućnost uvida u isti i davanja primjedbi i sugestija.

1. Dražen Jurišić

Postoji li nada u bliskoj budućnosti da se ovo oko licenci, nadležnosti ko može, ko ne može, baš uprosti? Stičem utisak da ima dosta “pravnih rupa” i da u ovakvom sistemu će svako pravno lice morati imati pravnog savjetnika za sebe.

1. Marinko Račić

Da li će se uvesti licence za Mehatroničare?

**Odgovor:**

Za izradu, reviziju vrste projektne dokumentacije zavisno od vrste objekta kao i njegovu izgradnju i nadzor nad gradjenjem izdavaće se licenca fizičkim licima – inženjerima kao i licenca privrednim društvima za obavljanje odeđene djelatnosti.

U zavisnosti od programa fakulteta za mehatroničare cijeniće se i uslovi za izdavanje licence potrebne za izradu vrste projektne dokumentacije, građenje i kontrolu građenja objekta shodno dokumentaciji.

1. Hristina Cerović

Ministarstvo je izdalo 2019. godine licencu ovlašćenog inženjera za složene inženjerske objekte (postojenja za prečišćavanje vode). Kakav status ima sad ta licenca, s obzirom na to da ovakvi objekti više nijesu složeni? I da li je potrebno tu licence zavesti u registar Komore?

**Odgovor:**

Predmetna licenca je stečeno pravo, ali ista usled izmjene zakona se ne može koristiti jer postojenja za prečišćavanje vode više nijesu složeni inženjerski objekat.

1. Pavle Perović

Kojoj instituciji (Ministarstvo, inspekcija, IKCG..), i na koji način je moguće podnijeti Zahtjev za pokretanje postupka za preispitivanje ili oduzimanje licence, koji je rok za odgovor? Da li ima neka forma zahtjev?

**Odgovor:**

Zahtjev za pokretanje postupka za preispitivanje ili oduzimanje licence treba da podnesete Direktoratu za inspekcijski nadzor odnosno ovom ministarstvu jer izdavanje, mirovane i oduzimanje odnosno ukidanje licenci vrši shodno Zakonu o planiranju prostora i izgradnji objekata Ministarstvo.

1. Marija Knežević Jovanović

Da li je zakonski dozvoljeno da jedna firma dobije licencu za projektovanje/izvođenje, a druga za reviziju/nadzor na osnovu jednog inženjera tj. jedna firma na osnovu njegove licence za ovlašćenog Inženjera, a druga firma na osnovu njegove licence za revizora?

**Odgovor:**

Ovlašćeni inženjer na osnovu godina radnog iskustva i referenc liste može dobiti licencu za obavljanje djelatnosti izrade tehničke dokumentacije i građenje objekta kao i licencu za obavljanje djelatnosti revizije tehničke dokumentacije i stručnog nadzora nad građenjem objekta. Samo jedno Privredno društvo može dobiti licencu projektanta i izvođača radova na osnovu licence ovlašćenog inženjera za obavljanje djelatnosti izrade tehničke dokumentacije i građenje objekta zaposlenog u istom, shodno Zakonu o zaštiti i zdravlju na radu. Takođe, samo jedno Privredno društvo može dobiti licencu revidenta i stručnog nadzora na osnovu licence revizora za obavljanje djelatnosti revizije tehničke dokumentacije i stručnog nadzora nad građenjem objekta koji je u radnom odnosu kod privrednog društva.

Na osnovu izloženog, jedno privredno društvo može da dobije licencu za projektovanje/izvođenje, a drugo privredno društvo za reviziju/nadzor na osnovu licenci jednog inženjera koji je zaposlen u privrdnim društvima odnosno koji je u radnom odnosu u skladu sa Zakonom o zaštiti i zdravlju na radu.

12. Jovana Perić

Možete li da mi ponovite odgovor vezan za BMS – building management system, i RMS – Room menagment system ?

Pitanje nije jasno koncipirano u odnosu na predmetnu prezentaciju.

13. Ranko Marić

U slučaju da glavni izvođač ( npr. za konstrukciju) završava svoju ugovorenu obavezu i napušta gradilište a investitor ne nađe drugu firmu za glavnog izvođača radova (za cijeli objakat) i napravi ugovore za fazne radove sa nekoliko firmi, kako u tom slučaju da se ponaša nadzor jer nema više glavnog i odgovornog izvođača.

**Odgovor:**

Investitor je dužan da od firmi koji izvode faze radova odredi jednu koja je vodeća i koja mora imenovati glavnog ovlašćenog inženjera, jer je izjava glavnog izvodjača radova od značaja za konačan izvještaj struknog nadzora da je objekat ( zgrada i inženjerski objekat) podoban za upotrebu odnosno investitir za pribavljanje upotrebne dozvole za složene inženjerske objekte uz zahtjev je dužan pored dokaza utvrđenih članom 190 Zakona o planiranju prostora i izgradnji objekata, dostavi i izjavu izvodjača radova da je objekat izgrađen u skladu sa građevinskom dozvolom i revidovanim glavnim projektom.

14. Anđelko Vuković

Da li se može izdati firmi licenca projektanta i izvođača radova na osnovu licence lica koja je na ugovor o dopunskom radu?

**Odgovor:**

Licenca privrednom društvu za projektanta i izvođača radova se ne može izdati na osnovu licence ovlašćenog inženjera koji u privrednom društvu radi na osnovu ugovora o dopunskom radu već mora raditi po ugovoru na osnovu kojeg se zasniva radni odnos.

15.Tijana Manojlović

Kad će da se počne sa obnavljanjem licenci?

**Odgovor:**

Shodno odredbama Zakona, licence fizičkim licima se izdaju trajno i mogu se mijenjati usled promjene zakona i novih zakonskih rješenja a što se tiče licence izdate privrednom društvu nakon isteka pet godina mora se izdati nova licenca.

16. Marinko Terzić

Da li je u predlogu novog zakona uzeta u obzir licenca za zaštitu od požara? Da li je obrađena i tretirana kao obavezna u projektovanju, izvođenju, reviziji, nadzoru.. Makar za određene, kompleksne objekte, tipa hotelske komplekse itd..

**Odgovor:**

Nacrtom novog zakona za sve vrste tehničke dokimentacije (projekte po fazama) predvidjeno je izdavanje licenci, a kako je još uvijek u toku rad na izradi Novog zakona o izgradnji objekata, imaćete mogućnost uvida u isti i davanja primjedbi i sugestija.

17.Šaban Utić

Da li može sa licencom ovlašćenog inženjera da se osnuje firma za izvođenje i odvojeno druga za fazno projektovanje (znači npr. za fazu konstrukcije), jer se firmama daje licenca za “projektovanje i izvođenje” zajedno?

**Odgovor:**

Licenca za projektovanje/izvođenje privrednom društvu se može izdati na osnovu licence samo jednog zaposlenog ovlašćenog inženjera koji posjeduje licencu za obavljanje djelatnosti izrade tehničke dokumentacije i građenje objekta. Ukoliko je ovlašćeni inžener- građevinski inženjer konstruktivnog smjera on će raditi projekte konstrukcije a ostale faze projektne dokumentacije će privredno društvo raditi sa drugim privrednim društvima zaključivanjem ugovora koji imaju zaposlene ovlašćene inženjere za druge potrebne faze zavisno od stručne osposobljenosti.

1. Jovana Perić

Da li imate u planu uvođenje nove licence za inženjere BMS/RMS Sistema, ili eventualno zvanično pripajanje te discipline fazi jake ili slabe struje?

19. Veljo Leković

Da li se može izdati firmi licenca projektanta i izvođača?

**Odgovor:**

Licenca za projektovanje/izvođenje privrednom društvu se može izdati na osnovu licence samo jednog zaposlenog ovlašćenog inženjera odnosno da je u radnom odnosu u privrednom društvu i da posjeduje licencu za obavljanje djelatnosti izrade tehničke dokumentacije i građenje objekta.